**Graham Douglas Leonard** (født 8. mai 1921, død 6. januar 2010 i Witney) var en britisk geistlig. Han var biskop i Church of England, men konverterte etter sin pensjonering til den katolske kirke.

Liv og virke
------------

### Bakgrunn

Graham Leonard var sønn av Douglas Leonard, prest i den anglikanske kirke, og hans hustru Emily Leonard (født Cheshire). Han ble utdannet ved Monkton Combe School nær Bath og ved Balliol College (Oxford) i Oxford. Under annen verdenskrig ble han innrullert i Oxfordshire and Buckinghamshire Light Infantry, der han ble kaptein. Han var isiste del av kirken tilknyttet *Army Operational Research Group* for Ministry of Supply.

### Geistlig

Leonard studerte deretter teologi ved det teologiske college *Westcott House* i Cambridge.

Han ble diakonviet i 1947 og preteviet det påfølgende år.

### Anglikansk biskop

Før han i 1964 ble sufraganbiskop for Willesden i bispedømmet London, var han rektor for kirken *St Andrew Undershaft* i St Mary Axe i City of London og *archdean* av Hampstead. Senere ble han biskop av Truro (1973–1981) og biskop av London (1981–1991). 

Fra 1977 til 1991 var han som geistlig medlem av House of Lords. Dessuten var han dekan for *Chapel Royal*, en hoffstatsembede, og fikk med dette tittelen *Knight Commander of the Royal Victorian Order* (KCVO), og som prelat av Order of the British Empire.[]

### Katolsk prest

Etter at kvinner ble tillatt ordinasjon til prester i det anglikanske kirkefellesskap trådte han til slutt ut av Church of England og ble i 1992 opptatt i den katolske kirke. Han var ikke den eneste anglikanske geistlige som valgte *The Roman Option*, som det ble kalt; antallet ble anslått til mellom tre og fem hundre, hvorav tre andre biskoper: John Klyberg, Richard Rutt og Conrad Meyer. 

Den 23. april 1994 ble han presteviet i den katolske kirke. Ettersom Roma ikke anerkjenner de anglikanske ordinasjoner, er ikke Leonard å anse som biskop i den katolske kirke. Han ble senere gjort til pavelig æreskapellan med tittelen monsignore og den 3. august 2000 til æresprelat av pave Johannes Paul II. 

I 2006 ble Leonard tippet som kardinalskandidat, ifølge London Times.[]

Pave Benedikt XVI hadde i sin tid som kardinal kontakt med Leonard, da biskop av London, og ledsaget ham på han vei til katolisismen.

Leonard var gift med Priscilla Swann og hadde to sønner. Den katolske kirke har en særordning med fritak for sølibatet for anglikanske geistlige som har konvertert og som etterpå blir katolske prester.

Referanser
----------

1. ↑   UK Parliament ID 0gi9yyHd[Hentet fra Wikidata]
2. ↑   www.london.anglican.org, arkiv-URL web.archive.org[Hentet fra Wikidata]
3. ↑  *Who's Who, 1987*, s 1071
4. ↑  Cardinal Basil Hume, OM Arkivert 23. juli 2018 hos Wayback Machine. The Telegraph, 18. juni 1999
5. ↑  Steve Doughty: Church of England plans male 'superbishops' for rebel clergy who refuse to be led by women, Mail online, 6. juli 2008
6. ↑   Ruth Gledhill, *Bishops Lead Exodus to Rome*, The Times, 24. februar 1994

Eksterne lenker
---------------

* (en) Graham Leonard hos Hansards parlamentsdebatter Rediger på Wikidata
* Biografi med foto på dispedømmet Truros side
* *STATEMENT OF CARDINAL HUME ON THE ORDINATION OF ANGLICAN BISHOP GRAHAM LEONARD AS A ROMAN CATHOLIC PRIEST*
* *Verheirateter Kardinal?* auf religion.ORF.at[*død lenke*]
* *Verheirateter anglikanischer Konvertit als neuer Kardinal?* auf kath.net Arkivert 27. april 2006 hos Wayback Machine.
* Graham Leonards erlkæring ved sin konversjon


|  |  |  |
| --- | --- | --- |
| Forgjenger:**George Ingle** | **Biskop av Willesden**(1964–1973) | Etterfølger:**Hewlett Thompson** |
| Forgjenger:**John Key** | **Biskop av Truro**(1973–1981) | Etterfølger:**Peter Mumford** |
| Forgjenger:**Gerald Ellison** | **Biskop av London**(1981–1991) | Etterfølger:**David Hope** |

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI
 |